Birkegården på Plesnersvej 111 ved Arentsminde er natten til mandag brændt ned. Beredskab Jammerbugt modtog alarmopkaldet klokken 03.33, men da brandfolkene nåede frem, havde ilden bredt sig så meget, at ejendommen ikke kunne reddes. Gården har tidligere huset en julebutik, og Birkegården har været kendt for sin enorme julebelysning, hvor 80.000 pærer har lyst ejendommen op i løbet af december. Ejendommen, som netop har været på tvangsauktion, var ikke længere beboet.

Referat:
Birkegården i Arentsminde, som tidligere har været kendt for sin store juleudsmykning, er natten til mandag brændt ned.